Viola da gamba
Viola da gamba ehk gamba (gamba tähendab itaalia keeles 'jalg, säär') on poogenkeelpill, millel on tavaliselt kuus keelt ning mis suuruselt ja diapasoonilt sarnaneb tšelloga. Gamba ei ole tšello eelkäija, kuigi sarnaneb ehituselt tšelloga. Erinevalt tšellost hoitakse gambat mängides põlvede vahel, tšello aga toetub pulgale, mis on paigaldatud pilli alumisse otsa. Gambadeks nimetatakse kõiki poogenkeelpille, mis arenesid välja 15. sajandi teisel poolel ning olid baroki ja renessansi ajal (16.–18. sajandil) ülipopulaarsed. Viola da gamba'de perekond arenes peamiselt renessansiaegsest näppepillist, kitarri eellasest vihueelast. Gambade perekord erineb viiuli perekonnast mitmeti.